Σε μια αστική κοινωνία, τα πάντα συνδέονται.
Οι ανάγκες κάθε ανθρώπου καλύπτονται από τις ικανότητες πολλών άλλων.
Οι ζωές μας είναι πλεγμένες μεταξύ τους σαν ιστός...
όμως οι σύνδεσμοι που ισχυροποιούν την κοινωνία είναι και εκείνοι που την κάνουν ευάλωτη.
Σέφιλντ Σάββατο, 5 Μαρτίου
Ήρεμα είναι εδώ πάνω.
Θα ήθελα να ζω στην εξοχή. Εσύ Τζίμι;
Με τίποτα!
- Γιατί όχι; - Είναι νέκρα!
Τίποτα να κάνεις.
Φαντάσου να ζούσες εκεί κάτω.
Θα ήθελες μια ώρα για το κοντινότερο ποτάδικο.
Το ξέρω, αλλά ο αέρας είναι θαυμάσιος.
Λατρεύω αυτή την εποχή που πλησιάζει η άνοιξη.
Βλέπεις τα φύλλα που ξεφύτρωσαν σε εκείνο το θάμνο;
Πού κοιτάζεις;
Προσπαθώ να καταλάβω που είναι το σπίτι μας.
Μακάρι να είχα ένα ζευγάρι κιάλια.
Μπορείς να δεις τους προβολείς της United.
- Στις ειδήσεις... - Τι ώρα είναι;
- Συνεχίζονται οι εχθροπραξίες στο Ιράν... - Θα πει τα σκορ του ημιχρόνου.
Ήμαρτον!
Μας περιβάλλει αυτό το τοπίο και το μόνο που σκέφτεσαι είναι το ποδόσφαιρο;
- Δεν είναι το μόνο που σκέφτομαι. - Σταμάτα.
Δεν σκέφτεσαι καθόλου μερικές φορές.
Νομίζεις πως μπορείς να κάνεις ό,τι θέλεις.
Πού πας;
West Brom - Manchester United 1-0.
West Ham United - Queen's Park Rangers 2-0.
Δεύτερη Κατηγορία: Barnsley - Derby County 1-0...
Ορίστε. Μια προσφορά ανακωχής.
- Δεν μυρίζει και πολύ όμως. - Είναι υπέροχο.
Λένε ότι τα ρείκια φέρνουν γούρι.
- Έτσι λένε. - Αναρωτιέμαι αν φέρει και σε μένα.
Πέμπτη, 5 Μαΐου
Αυτές οι εικόνες, τραβηγμένες μυστικά από ένα Δυτικογερμανικό τηλεοπτικό συνεργείο την Τρίτη...
δείχνουν μια Σοβιετική φάλαγγα με προορισμό το Βόρειο Ιράν.
Οι φάλαγγες εντοπίστηκαν από Αμερικανικούς δορυφόρους τη Δευτέρα…
να διασχίζουν ένα από τα τρία περάσματα από τη Σοβιετική Ένωση.
Ο Σοβιετικός υπουργός εξωτερικών υπερασπίστηκε την εισβολή…
και κατηγόρησε τις Ηνωμένες Πολιτείες…
για υποδαύλιση του πραξικοπήματος που έλαβε χώρα την περασμένη εβδομάδα στο Ιράν.
Μιλώντας κατά την άφιξή του στη Βιέννη, ο κύριος Γκρομίνκο υποστήριξε…
ότι τα Σοβιετικά οχήματα ανταποκρίθηκαν στην έκκληση...
- Σοβαρολογείς; - Φυσικά. Ποτέ δεν ήμουν σοβαρότερη.
Τι θα κάνουμε Τζίμι;
- Είσαι βέβαιη; - Όχι απόλυτα.
Συνήθως μου έρχεται στην ώρα της.
Τι και αν είμαι; Δεν είναι και το τέλος του κόσμου!
Ας ρίξουμε μια ματιά στο βραδινό πρόγραμμα του BBC1.
Κυριακή, 8 Μαΐου
Η Μόσχα αντιδρά στην παρασκηνιακή επιρροή των ΗΠΑ.
Η Σοβιετική κίνηση είναι απειλή για την ειρήνη λένε οι ΗΠΑ.
- Και μην ξεχάσεις το Νο.24 σήμερα. - Τι;
Είπα, μην ξεχάσεις το Νο.24 σήμερα.
Θα χαλάσεις την ακοή σου με αυτά τα μαραφέτια.
Νέο Αφγανιστάν! ΕΙΣΒΟΛΗ ΤΩΝ ΤΑΝΚΣ ΤΟΥ ΚΟΚΚΙΝΟΥ ΣΤΡΑΤΟΥ
Ειλικρινά Τζίμι, πρέπει να σου κοιτάξουν το κεφάλι.
Νομίζω πως πρέπει να του κοιτάξουν και κάτι άλλο.
- Μην τα ρίχνεις σε μένα. Δεν φταίω. - Και ποιος φταίει, κακομοίρη;
Μην κατηγορείς τη Ρουθ για όλα, δεν είναι δίκαιο.
Δεν έχει σημασία ποιος φταίει.
- Ορίστε. - Ευχαριστώ.
Σημασία έχει, τι πρόκειται να κάνεις.
Θα παντρευτούμε.
Γιατί;
Επειδή το θέλουμε. Εσύ τι λες;
Δεν χρειάζεται ξέρεις, Τζίμι.
Δεν θέλουμε να πιστεύεις ότι σε πιέζουμε.
Κανείς δεν μας πιέζει για τίποτα.
Αυτό θέλουμε. Το έχουμε αποφασίσει.
Υποθέτω ότι συζητήσατε για έκτρωση.
Φυσικά και το συζητήσαμε, αλλά κανείς μας δεν το θέλει.
Θέλουμε να παντρευτούμε και να κρατήσουμε το μωρό.
Μαμά, τι σημαίνει έκτρωση;
Να μη σε νοιάζει τι σημαίνει. Συνέχισε με το παιχνίδι σου. Δε σε αφορά.
Σκεφτόμασταν να αρραβωνιαστούμε έτσι και αλλιώς.
Δεν κάνει και μεγάλη διαφορά, απλά επισπεύδει λίγο τα πράγματα.
Ελπίζω να ξέρεις τι κάνεις, Τζίμι.
Είναι δύσκολος καιρός να ξεκινήσεις οικογένεια, εν μέσω οικονομικής ύφεσης.
- Τι κάνεις με αυτό; - Δεν το χαλάω.
- Ο Τζίμι μας παντρεύεται. - Αλήθεια;
- Ίσως. Γιατί ρωτάς; - Είναι λίγο ξαφνικό, δεν είναι;
- Δεν είστε καν αρραβωνιασμένοι. - Και που το ξέρεις;
Δεν σε αφορά, γι αυτό μη χώνεις τη μύτη σου.
Θα παντρευτείτε σε εκκλησία ή στο δημαρχείο;
Άλισον, τι σημαίνει έκτρωση;
- Μάικλ, σου το ξανάπα... - Αυτό είναι λοιπόν!
Θα σε δείρω αν δεν μάθεις να κρατάς το στόμα σου κλειστό.
- Γιατί; Δεν έκανα τίποτα. - Θα σταματήσεις να το αναφέρεις;
Ελπίζω να είστε ικανοποιημένοι.
Εμένα τι με κατηγορείς; Δεν έκανα τίποτα κακό.
Η ώρα είναι 7:30. Είναι ο Douglas Barton με τους σημερινούς τίτλους ειδήσεων.
Οι Ηνωμένες Πολιτείες ίσως στείλουν στρατεύματα στη Μέση Ανατολή...
σε περίπτωση που οι Ρώσοι δεν αποσύρουν τις δυνάμεις τους από το Ιράν.
Ο Πρωθυπουργός συντάχθηκε με τους ηγέτες της Δύσης...
που κάλεσαν για άμεση απόσυρση και μίλησε για απειλή της παγκόσμιας ειρήνης.
Τέσσερις άνθρωποι σκοτώθηκαν σήμερα στην εθνική M6...
όταν το αυτοκίνητό τους συγκρούστηκε με βυτιοφόρο.
Σέφιλντ: Τέταρτη σε μέγεθος πόλη της Βρετανίας Πληθυσμός 545.000
Κύρια βιομηχανία: Ατσάλι, μηχανολογία, χημικά
Κοντινότεροι στρατιωτικοί στόχοι: Αεροπορική βάση ΝΑΤΟ, Κέντρο Επικοινωνιών της RAF
Τετάρτη, 11 Μαΐου
Νομίζεις ότι θα τα πάμε καλά;
Δεν βλέπω το λόγο για το αντίθετο. Είναι τόσο ευγενικοί.
Μακάρι να συναντιόμασταν υπό διαφορετικές συνθήκες.
Το κάνεις να ακούγεται σαν κηδεία.
Είναι λίγο ντροπιαστικό, δεν είναι;
Υποτίθεται πως είναι ένα ευτυχές γεγονός.
Είναι ένα ευτυχές γεγονός.
Τουλάχιστον εγώ είμαι ευτυχισμένη.
Σου έβγαλε πάντως έναν αποφασιστικό εαυτό.
Μητέρα.
... στα παράλια του Ιράν.
Δεν έχουν γίνει γνωστές λεπτομέρειες, σύμφωνα με τον ανταποκριτή της εφημερίδας.
Ωστόσο, φημολογείται έντονα στο περιβάλλον του Καπιτωλίου…
ότι πρόκειται για ένα Αμερικάνικο υποβρύχιο…
που χάθηκε ενώ εκτελούσε μία περίπολο ρουτίνας στην περιοχή.
Δεν άκουσες τι είπα, Γκόρντον; Ο κύριος και η κυρία Κεμπ είναι εδώ.
Έλα, σβήσε την τηλεόραση. Δεν μπορείς να βλέπεις όσο είναι εδώ.
Εκπρόσωπος του Πενταγώνου αρνήθηκε να κάνει δηλώσεις για την κρίση...
- Γεια σας.. - Περάστε.
- Μαμά, η κυρία Κεμπ, ο κύριος Κεμπ. - Χάρηκα για τη γνωριμία.
- Πως είστε; - Πως είστε;
Τζίμι, ο πατέρας μου. Ο κύριος και η κυρία Κεμπ.
- Πως είστε; - Πως είστε, κυρία Κεμπ;
- Περάστε. - Ευχαριστώ πολύ.
- Ευχαριστώ. - Περάστε.
Πέμπτη, 12 Μαΐου
Τα νέα του BBC στις οκτώ.
Η Σοβιετική Ένωση διαμαρτυρήθηκε εντόνως στις Ηνωμένες Πολιτείες…
…για τις επικίνδυνες προκλήσεις των Αμερικανικών πλοίων στον κόλπο του Ομάν…
…που είχε ως αποτέλεσμα την πρόκληση ζημιών στη Σοβιετική φρεγάτα Κίροφ…
…μετά την πρόσκρουσή της με το Αμερικανικό αντιτορπιλικό Κάλαχαν.
Έχει τα χάλια του αλλά έχει προοπτικές.
Θα ξεγύμνωνα την πόρτα, θα έβγαζα το χαρτί και θα έβαφα τους τοίχους λευκούς.
Έχει 16 στρώσεις εδώ.
Οι γονείς μου θα μας βοηθήσουν, είμαι σίγουρη.
Και ο πατέρας μου θα βάλει ένα χεράκι.
Θα χαρεί που θα'χει κάτι να κάνει.
Γιατί γελάς;
Για το πρόσωπό του όταν η μητέρα είπε πως μπορούμε να δανειστούμε το εφάπαξ του.
Ήθελε να τα ξοδέψει σε διακοπές στις Βερμούδες.
- Πάλι στο Μπλάκπουλ θα τη βγάλουν. - Κρίμα.
Μου αρέσει ο κήπος. Θα έχουν κάπου να παίζουν τα παιδιά.
Αναρωτιέμαι αν θα μ’ αφήσουν να φτιάξω ένα πτηνοτροφείο εκεί κάτω.
Εσύ και τα πουλιά σου.
Είναι λίγο παράξενο πάντως.
Τι εννοείς;
Το να έχουμε σπίτι, να είμαστε παντρεμένοι, να κάνουμε παιδιά.
- Σε κάνει να αισθάνεσαι γέρος. - Μη λες ανοησίες.
Θα είναι υπέροχα.
Το ξέρω ότι θα είναι.
- Ορίστε καλή μου. - Ευχαριστώ.
Αμερικανικά και Ισραηλινά σωστικά πλοία…
ανακάλυψαν σήμερα συντρίμμια και κηλίδες πετρελαίου από το χαμένο υποβρύχιο.
Σύμφωνα με την Ουάσιγκτον…
το Λος Άντζελες εκτελούσε μια συνηθισμένη αναγνωριστική αποστολή στο Ιράν …
όταν βυθίστηκε αύτανδρο την περασμένη Τρίτη.
Μετά την απόδοση τιμών στους 127 αξιωματικούς και το προσωπικό…
ο Πρόεδρος δήλωσε πως επιρρίπτει την ευθύνη στη Σοβιετική Ένωση για το θάνατό τους…
καθώς και για την εξαφάνιση του σκάφους.
Η αδικαιολόγητη επίθεση στο υποβρύχιό μας και η εισβολή στο Ιράν…
είναι πράξεις μιας επικίνδυνης και φιλοπόλεμης δύναμης.
Πρέπει να προειδοποιήσω τους Σοβιετικούς με τον πιο ξεκάθαρο τρόπο…
ότι ριψοκινδυνεύουν να μας οδηγήσουν στο χείλος μιας ένοπλης διαμάχης…
με ανυπολόγιστες συνέπειες για όλη την ανθρωπότητα.
Η Βρετανία έχει σχέδια έκτακτης ανάγκης σε ένα ενδεχόμενο πολέμου.
Σε περίπτωση κατάρρευσης της κεντρικής κυβέρνησης η εξουσία μεταβιβάζεται…
σε ένα σύστημα τοπικών αξιωματούχων διασκορπισμένων σε όλη τη χώρα.
Σε μια αστική περιοχή όπως το Σέφιλντ…
υπάρχει ήδη ένας διορισμένος ελεγκτής πολεμικής περιόδου.
Πρόκειται για τον εν καιρώ ειρήνης διευθύνων σύμβουλο της πόλης.
Αν υπάρξει έκτακτη ανάγκη…
μπορεί να αποκτήσει όλες τις εξουσίες μιας κεντρικής αρχής.
Το πότε ή αν θα συμβεί αυτό εξαρτάται από την ίδια την κρίση.
Τρίτη, 17 Μαΐου
Μπαίνουν οι αλεξιπτωτιστές ΟΙ ΗΠΑ ΕΠΕΜΒΑΙΝΟΥΝ ΣΤΟ ΙΡΑΝ
Η κυβέρνηση των Ηνωμένων Πολιτειών αναγκάστηκε…
να αναλάβει πράξεις ώστε να διαφυλάξει…
τα νόμιμα Δυτικά ενδιαφέροντα στη Μέση Ανατολή.
Για το λόγο αυτό η κυβέρνηση αποφάσισε…
την αποστολή των δυνάμεων άμεσης ανάπτυξής της…
στο Δυτικό Ιράν.
Είμαστε βέβαιοι ότι η Σοβιετική Ένωση θα δώσει βάση στην απόφασή μας…
και θα διακόψει τις τρέχουσες επικίνδυνες δραστηριότητές της.
Ως αποτέλεσμα των αποφάσεων του Υπουργικού Συμβουλίου που διαβιβάστηκαν στο Γενικό Γραμματέα Εφαρμογής...
σας ζητείται η εκτίμηση των Ενεργειών Έκτακτης Ανάγκης...
και δεν θα προκαλέσει πανικό στο κοινό.
Έχουμε μια σημαντική εξέλιξη στο Hawthorns…
όπου η West Brom προηγείται της πρωτοπόρου Manchester United.
Έχουμε West Brom 1, Manchester United 0.
Ο McKenzie πέτυχε αυτό το σημαντικό γκολ...
Ευχαριστώ πολύ κύριε.
Ευχαριστώ.
Αν θέλετε να συσφίξετε τους μύες των μηρών…
ΕΓΧΕΙΡΙΔΙΟ ΠΟΛΕΜΟΥ Τόμος 1
Εμπρός.
Μαίρη, επικοινώνησε με τους εξής ανθρώπους και πες τους να έρθουν στο γραφείο σε 10 λεπτά.
Πρέπει να έρθουν αμέσως. Έγινα κατανοητός;
Εντάξει. Έχεις μολύβι;
Alan Boulton, George Cox...
Roger Fisher, Susan Russell...
Ναι, Διοίκηση.
Tony Barnes, Roy Chamberlain...
Έχει κόσμο για Τετάρτη. Θα έλεγες πως είναι Χριστούγεννα.
Πέμπτη, 19 Μαΐου
Τι γίνεται με το θέμα της τροφής. Τι έχουμε;
Με το αλεύρι;
Τι άλλο υπάρχει;
Παστό βοδινό;
Ελπίζω να μην είναι από την Αργεντινή.
Σε ότι αφορά στις προμήθειες στα κέντρα πρώτων βοηθειών;
Αυτά είναι όλα; Δεν θα μας φτάσουν.
Τι;
Δεν ξέρω, για να είμαι ειλικρινής.
Δεν έχουμε ακούσει τίποτα για μέτρα έκτακτης ανάγκης ακόμη.
Τέλος πάντων, μην το πολυσυζητάς. Απλά προχώρα.
Και μην το πεις σε κανέναν που δε χρειάζεται να ξέρει, εντάξει;
Οι εναπομείνασες μονάδες της δέκατης Αεροπορικής Μεραρχίας των ΗΠΑ…
που έπεσαν χθες με αλεξίπτωτα στο δυτικό Ιράν…
κατέλαβαν αμυντικές θέσεις κοντά στο Ισφαχάν…
με σκοπό να εμποδίσουν κάθε πιθανή κίνηση ενάντια στις πετρελαιοπηγές του Περσικού Κόλπου.
Μοίρες βομβαρδιστικών Β-52 καταφθάνουν στις Αμερικάνικες βάσεις της Τουρκίας.
- Όλα καλά; - Καλά.
μαζί με τρία αεροσκάφη άμεσης ειδοποίησης AWACS.
Θα έχουν βοηθητικό ρόλο στη δύναμη της Μέσης Ανατολής.
Όλα καλά, Τζον;
Η 84η Μοίρα Αεροπορίας έχει επίσης τεθεί σε κατάσταση πολεμικής ετοιμότητας.
- Θα έρθεις να με βοηθήσεις; - Με τίποτα. Εκανα πολλά σήμερα, είμαι πτώμα.
Όχι όμως και για να βγεις έξω απ’ ότι βλέπω.
Έχει διαφορά, έτσι δεν είναι;
Χρειάζομαι ένα διάλειμμα. Δουλεύω για το σπίτι κάθε βράδυ.
- Πως πάει; - Καθόλου άσχημα.
Τελειώνουμε με το σαλόνι και το υπνοδωμάτιο.
Η Ρουθ ρωτάει αν μπορείς να πας μερικά λουλούδια όταν τελειώσεις.
Το τρίτο από το απόγευμα.
- Που πηγαίνουν; - Στο Finningley μάλλον.
Πετάξου μέχρι το βιβλιοπωλείο να αγοράσεις ένα βιβλίο για αεροπλάνα.
Για αλλαγή από τα κηπευτικά.
Κάνεις πλάκα, αλλά κάτι συμβαίνει.
Σίγουρα κάτι θα συμβαίνει μετά από μερικές μπύρες απόψε.
Μην ξεθαρρεύεις. Δεν έχεις μόνο τον εαυτό σου να σκεφτείς.
Γιατί όχι; Ας διασκεδάσω όσο είμαι ακόμα εργένης.
- Όχι για πολύ, ξέρεις. - Δεν έχεις και πολύ άδικο.
Αεροπορική βάση Finningley - Πιθανή πολεμική χρήση: Βάση για Αμερικάνικα αεροσκάφη Phantom
5 μίλια από το Ντόνκαστερ 17 μίλια από το Σέφιλντ
- Άντε. - Θα πάρω μισή.
Μισή; Τι σου συμβαίνει; Προπονείσαι για τον έγγαμο βίο;
Δύο πικρές παρακαλώ. Ευχαριστώ.
Με ανακοίνωση που εξέδωσε το Πεντάγωνο πριν από λίγο…
οι Ηνωμένες Πολιτείες κατηγορούν τη Σοβιετική Ένωση…
για μεταφορά πυρηνικών κεφαλών στη νέα τους βάση στο Μασχάντ στο Βόρειο Ιράν.
Σύμφωνα με τον Αμερικανό εκπρόσωπο...
Το παρακολουθούσαμε αυτό. Γύρισε το.
επάνω σε δύο γιγάντια μεταφορικά αεροσκάφη Αντόνοφ χθες βράδυ…
και μεταφέρθηκαν για κάλυψη σε προσωρινά υπόστεγα.
Έβλεπα για την Άπω Ανατολή και το άλλαξε.
- Άπω Ανατολή; Τι συμβαίνει εκεί πέρα; - Στο Ιράν. Οι Αμερικάνοι...
Ιράν; Δεν είναι στην Άπω Ανατολή, ρε βλάκα, είναι στην Μέση Ανατολή.
Η Κίνα και το Χονγκ Κονγκ είναι στην Άπω Ανατολή.
Και τι έγινε; Είναι αρκετά άπω, δεν είναι;
Σύντομα θα πάω κι εγώ μεσανατολικά. Στο Σκάρμπορο και το Σκέγκνες.
Στο Σκέγκι; Θα προτιμούσα να βλέπω τα νύχια μου να μακραίνουν, απ’ το να πάω εκεί.
Μη σε νοιάζουν αυτές οι αηδίες. Τι λες για εκείνες τις κούκλες εκεί πέρα;
Η θέση του ΝΑΤΟ για την κίνηση των ΗΠΑ να στείλουν…
- Έχεις δίκιο. Σοβαρεύει το πράγμα. - Δεν μπορούμε να κάνουμε τίποτα εμείς.
Ας το διασκεδάσουμε όσο προλαβαίνουμε.
Δεν σε τρομάζει τι μπορεί να γίνει;
Ναι, αλλά δεν μπορούμε να κάνουμε τίποτα, έτσι δεν είναι;
Αν πέσει η βόμβα, θέλω να είμαι τύφλα και από κάτω της.
Καταφθάνοντας στις Βρυξέλλες πριν από λίγο…
ο γενικός γραμματέας του ΝΑΤΟ…
Άντε, καρμοίρη. Φταίνε οι οικογενειακές υποχρεώσεις.
- Συμπεριφέρεσαι σαν παντρεμένος. - Δεν θα αργήσει και αυτό.
Εκμεταλλεύσου το όσο μπορείς ακόμα.
Τι θα ‘λεγες να μιλούσαμε στα δύο κορίτσια;
- Δεν μπορώ να το κάνω αυτό. - Άντε. Ίσως είναι η τελευταία σου ευκαιρία.
Τέλος πάντων, αφού θα πέσεις που θα πέσεις, ας το κάνεις τουλάχιστον θεαματικά.
Δεν υπάρχει καλύτερος τρόπος. Καπνίζοντας την πίπα της ειρήνης.
Ο πρωθυπουργός εξέδωσε μήνυμα υποστήριξης στις Ηνωμένες Πολιτείες.
Η δήλωση που ανακοινώθηκε προ ολίγου από το πρωθυπουργικό γραφείο…
καταδικάζει τις αναφερόμενες ως «αποτρόπαιες Σοβιετικές πρακτικές…
που μπορούν μόνο να χειροτερέψουν την ήδη σοβαρή κατάσταση.»
Προς τον Διευθυντή Τεχνικής Υποστήριξης.
Παρακαλώ όπως με ενημερώσατε για τα αποθέματα καυσίμων κάθε αποθήκης.
Τα καύσιμα να χρησιμοποιηθούν για τα τανκς και μόνο για τις αναγκαίες εργασίες.
Σάββατο, 21 Μαΐου
Δεν υπήρξε ανταπόκριση από τη Σοβιετική κυβέρνηση…
στο τελεσίγραφο που απέστειλαν οι ΗΠΑ στη Μόσχα χθες βράδυ…
το οποίο καλεί σε αμοιβαία υποχώρηση όλες τις Αμερικανικές και Σοβιετικές δυνάμεις από το Ιράν…
μέχρι το απόγευμα της Κυριακής.
Ωστόσο, παρατηρητές του ΝΑΤΟ στη Δυτική Γερμανία…
ανέφεραν συγκέντρωση στρατού και οχημάτων από χώρες του Ανατολικού μπλοκ…
σε σημεία κατά μήκος της επικίνδυνης ζώνης το πρωί.
Το Υπουργείο Εξωτερικών αποστέλλει περισσότερα στρατεύματα στην Ευρώπη…
ως δείγμα τήρησης των Βρετανικών δεσμεύσεων απέναντι στο ΝΑΤΟ.
Τα πρώτα τμήματα απεστάλησαν από την αεροπορική βάση Brize Norton το πρωί.
Δουλειές, όχι βόμβες! Δουλειές, όχι βόμβες!
Διαδηλώσεις έλαβαν χώρα σε πολλές περιοχές…
τόσο υπέρ όσο και κατά της κυβερνητικής απόφασης για την αποστολή στρατού στην Ευρώπη.
Αν και οι περισσότερες διεξήχθησαν χωρίς παρεκτροπές…
η αστυνομία προέβη σε συλλήψεις για ανάρμοστη συμπεριφορά…
σε συλλαλητήρια στο Βορρά και στα Μεσόγεια.
Η κυβέρνηση ανέλαβε τη λειτουργία των Βρετανικών Αερογραμμών και των πλοίων…
ως προσωρινό μέτρο για την ταχύτερη μεταφορά των στρατευμάτων στην Ευρώπη.
Χιλιάδες κόσμου έχει αποκλειστεί στα αεροδρόμια του Heathrow και του Gatwick.
Το Βασιλικό Ναυτικό κλήθηκε για την προστασία των κοιτασμάτων πετρελαίου στη Βόρεια Θάλασσα.
Το Υπουργείο Εξωτερικών το χαρακτήρισε ως ένα συνετό προληπτικό μέτρο.
Κυριακή, 22 Μαΐου
Αυτή τη φορά παίζουν με την καταστροφή του σύγχρονου τρόπου ζωής στην καλύτερη…
και στη χειρότερη με την ολοκληρωτική εξολόθρευσή της.
Δεν μπορείς να κερδίσεις έναν πυρηνικό πόλεμο.
Ας υποθέσουμε ότι οι Ρώσοι κερδίζουν τον πόλεμο.
Τι ακριβώς θα έχουν κερδίσει;
Τι θα έχουν κατακτήσει;
Θα σας πω.
Όλα τα μεγάλα πληθυσμιακά και βιομηχανικά κέντρα θα έχουν καταστραφεί.
Ποια βιομηχανία; Δεν έχουμε βιομηχανία στο Σέφιλντ.
Ναι, και αν τα χρήματα δεν…
Αν τα χρήματα δεν είχαν ξοδευτεί σε πυρηνικά όπλα, θα είχατε βιομηχανία.
Τράβα πίσω στη Ρωσία όπου ανήκεις!
Που είναι η κόκκινή σου σημαία;
Θα είχαμε λεφτά για την κοινωνική πρόνοια, για εναλλακτικές μορφές ενέργειας.
Η βιομηχανία…
Η βιομηχανία θα καταστραφεί, τα διυλιστήρια θα καταστραφούν…
το νερό θα μολυνθεί, το έδαφος θα γεμίσει ακτινοβολία…
η κτηνοτροφία θα νεκρωθεί, τα ζώα θα αρρωστήσουν ή θα πεθάνουν.
Οι Ρώσοι θα έχουν κατακτήσει το πτώμα μιας χώρας.
Ας προσευχηθούμε.
Πάτερ ημών ο εν τοις ουρανοίς…
αγιασθήτω το όνομά Σου.
ελθέτω η Βασιλεία Σου…
12 το μεσημέρι. Το Αμερικανικό τελεσίγραφο εκπνέει.
13:00. Β-52 χτυπούν με συμβατικά όπλα τη βάση της Μασχάντ.
Οι Ρώσοι υπερασπίζονται τη βάση εκτοξεύοντας αμυντικό πύραυλο με πυρηνική κεφαλή.
Πολλά Β-52 καταρρίπτονται.
14:00. Οι ΗΠΑ απαντούν με πυρηνικό όπλο πεδίου μάχης ενάντια στη Σοβιετική βάση.
Ανταλλαγή σταματά.
Από τη λήξη του τελεσιγράφου των Ηνωμένων Πολιτειών χθες…
γίνονται έντονες διπλωματικές προσπάθειες διαμεσολάβησης μεταξύ των δύο χωρών.
Ωστόσο, δεν υπάρχουν ακόμη πληροφορίες από το ίδιο το Ιράν.
Η πρόσβαση στους δημοσιογράφους έχει απαγορευτεί...
μετά τη διακοπή των τηλεπικοινωνιών την Παρασκευή.
Ο Υπουργός Εξωτερικών δήλωσε το πρωί ότι δεν είχε λάβει οριστική ενημέρωση…
ενώ αρνήθηκε να προβεί σε εικασίες χωρίς σαφείς πληροφορίες από την περιοχή.
Μεγάλη ζήτηση έχει παρατηρηθεί σε κονσερβοποιημένα τρόφιμα και ζάχαρη…
γεγονός που έχει προκαλέσει ελλείψεις σε κάποιες περιοχές.
Εκπρόσωπος μεγάλης αλυσίδας σούπερ μάρκετ δήλωσε πως δεν υπάρχει λόγος για αγορές πανικού.
Το έλλειμμα καυσίμων εμποδίζει τον ανεφοδιασμό κάποιων περιοχών…
ωστόσο δεν έχει παρατηρηθεί έλλειμμα αποθεμάτων.
Γίνεται έκκληση στο κοινό να επιδείξει ψυχραιμία.
40 πέννες; Είναι σκανδαλώδες.
Κόστιζαν μόλις 26 την περασμένη εβδομάδα.
Ψωνίστε αλλού αν δεν σας αρέσει.
Υπάρχει εθνική κρίση κι εσύ γεμίζεις τις τσέπες σου.
Κανείς δε σας αναγκάζει να τα ψωνίσετε. Βάλτε τα πίσω στα ράφια αν δεν τα θέλετε.
Θα το κάνω. Προτιμώ να λιμοκτονήσω. Με συγχωρείς, καλέ μου.
- Άρχισαν να πολεμούν, μαμά. - Ποιοι;
Οι Αμερικάνοι και οι Ρώσοι. Το είπαν στις ειδήσεις.
Ο μπαμπάς λέει ότι πρέπει να έρθεις σπίτι.
Δεν πληρώσατε γι αυτά!
Αντιδρώντας στη σημερινή έναρξη των εχθροπραξιών…
ανάμεσα σε πλοία του Αμερικάνικου και του Σοβιετικού ναυτικού…
το Κοινοβούλιο έθεσε σε ισχύ μέτρα εκτάκτου ανάγκης μετά από ειδική συνεδρίαση.
Θα ακολουθήσει ειδική εξαγγελία μετά το τέλος του δελτίου…
με λεπτομέρειες για το πώς αυτά σας επηρεάζουν.
Ο πρωθυπουργός αναμένεται να εκδώσει διάγγελμα το απόγευμα.
Σύμφωνα με δήλωση που εκδόθηκε νωρίτερα από το πρωθυπουργικό γραφείο…
η κυβέρνηση φέρεται αισιόδοξη για την ειρηνική διευθέτηση της κρίσης.
Στο μεταξύ, οι πολίτες καλούνται να συνεχίσουν ήρεμοι τις καθημερινές τους συνήθειες.
- Είσαι καλά, αγάπη μου; - Έχει φασαρία.
Μάλλον κλείνουν οι παμπ.
Τρίτη, 24 Μαΐου
Ο κόσμος θεωρεί ότι υπάρχει έλλειψη ενημέρωσης από την πλευρά της κυβέρνησης.
Η τακτική της κυβέρνησης είναι ξεκάθαρη.
Παρακαλούμε τον κόσμο να παραμείνει ψύχραιμος.
Νυχτερινή μετακόμιση λοιπόν;
Όχι, πάμε στου Τζακ στο Λινκολνσάιρ μέχρι να ηρεμήσουν τα πράγματα.
Θα είμαστε πιο ασφαλείς εκεί πέρα.
Κάρολ, μη χαζολογάς. Έλα μέσα να βοηθήσεις.
Πουθενά δεν θα είμαστε ασφαλείς, απ’ ότι βλέπω.
Δεν ξέρω. Έχουμε περισσότερες πιθανότητες επιβίωσης στην εξοχή.
Εκεί που μένει ο Τζακ μας, υπάρχει μόνο μια σειρά από σπίτια και μια παμπ.
Δεν νομίζω να βομβαρδίσουν εκεί.
- Νομίζω πως είμαστε έτοιμοι, Ρον. - Μαμά!
- Κάρολ! - Έκλεισες το γκάζι;
Δεν θέλουμε να ανατιναχτεί η γειτονιά όσο θα λείπετε.
- Άντε, Κάρολ. - Σποτ! Έρχομαι.
Δεν βρίσκω τον Σποτ.
Εδώ ήταν πριν από ένα λεπτό. Κοίταξες μέσα;
Κοίταξα επάνω, στο δρόμο, στον κήπο των δίπλα.
Καταντά γελοίο. Σποτ!
- Σποτ! - Εδώ ήταν πριν από ένα λεπτό.
- Άντε. - Θα έρθει σε ένα λεπτό. Το ξέρω.
- Σποτ! Έλα! - Άντε, αγάπη μου.
- Σποτ! - Θα φύγουμε χωρίς αυτόν.
- Μαμά πες του! - Ειλικρινά!
- Σποτ! - Γίνεσαι ανόητος. Τίποτα δεν θα συμβεί.
Δεν θα στεκόμαστε εδώ όλη μέρα περιμένοντας το σκύλο. Μπες μέσα.
Μην είσαι άκαρδος. Δεν μπορούμε να τον αφήσουμε.
- Κάρολ, μπες μέσα. - Σποτ. Έλα Σποτ!
Οι Ρώσοι απέκλεισαν τις διόδους από και προς το Δυτικό Βερολίνο.
- Τα λέμε, Μπιλ. - Ας το ελπίσουμε.
Φημολογείται πως μία Αμερικανική φάλαγγα με προορισμό το Δυτικό Βερολίνο…
σταματήθηκε στο Χέλμστεντ στα Ανατολικογερμανικά σύνορα.
Σύμφωνα με αναφορές, οι Ρώσοι προσέφεραν ασφαλή έξοδο από την πόλη…
στους Αμερικανούς, Βρετανούς και Γάλλους φρουρούς.
Δεν είναι σαφές αν τα νέα αυτά σχετίζονται με τις χθεσινές αναταραχές στην Ανατολική Γερμανία.
Θα επανέλθουμε στο θέμα μόλις έχουμε περισσότερα.
ΕΚΤΑΚΤΑ ΜΕΤΡΑ Ακολουθεί επίσημο πρόγραμμα
Σάττον εδώ.
Ναι, καταλαβαίνω. Πρέπει να πάω αμέσως;
Όχι; Πότε;
Μάλιστα, κατάλαβα.
Οι τοπικές αρχές έχουν τη δικαιοδοσία να αναστείλουν ισχύουσες λειτουργίες της περιόδου ειρήνης…
καθώς και να επιτάξουν κατοικίες και υλικά για αμυντικούς σκοπούς.
Εκπρόσωπος της κυβέρνησης ανέφερε πως πρόκειται για προληπτικά μέτρα.
Δεν είναι λόγος για ανησυχία.
Το Αμερικάνικο αεροπλανοφόρο Kittyhawk βυθίζεται στον Περσικό Κόλπο.
Εναέριος και θαλάσσιος αποκλεισμός της Κούβας από τις ΗΠΑ.
Αντισοβιετικές διαδηλώσεις σε πόλεις των ΗΠΑ. Καταστροφές σε Σοβιετικά προξενεία.
Περισσότερες ταραχές στην Ανατολική Γερμανία.
Νοσοκομεία εκκενώνονται για τους αναμενόμενους τραυματίες.
Εντάξει, καλή μου.
Με το πάσο σου.
Η Οδική Βοήθεια ανέφερε έντονη κυκλοφοριακή συμφόρηση…
…στους δρόμους όλης της χώρας…
… και κυρίως σε εκείνους προς την Ουαλία και τα Δυτικά της χώρας.
Η αστυνομία κάνει έκκληση στους οδηγούς να ταξιδέψουν μόνο σε περίπτωση μεγάλη ανάγκης…
…και αν αυτή καθίσταται, να γίνεται χρήση μόνο των μικρών δρόμων...
…αποσυμφορώντας έτσι τις εθνικές οδούς και τις κύριες αρτηρίες για κυβερνητική χρήση.
Πλήρης λίστα των οδών υπηρεσιακής χρήσης έχει αναρτηθεί στα δημαρχεία.
Σε αυτές περιλαμβάνονται οι εθνικές οδοί M1, M18, A63 και A629.
ΚΛΕΙΣΤΟ
Έκτακτα μέτρα: Φύλαξη καίριων σημείων. Σύλληψη γνωστών και πιθανών ταραχοποιών.
Αυτή είναι οδός υπηρεσιακής χρήσης.
Εκτός και αν εκτελείτε υπηρεσιακή ή εργασία ζωτικής σημασίας…
- Προσπαθούμε να πάμε στο Λίνκολνσάιρ. - Όχι από ‘δω.
Βασικές υπηρεσίες μόνο. Πρέπει να πάτε από άλλο δρόμο.
Είναι γελοίο! Δεν μπορείτε να σταματάτε τον κόσμο.
Με συγχωρείτε. Που πάτε; Συγγνώμη, δεν μπορείτε…
- Δεν μπορείτε να σταματάτε... - Θα σας πω κάτι.
Δοκιμάστε τη διασταύρωση 35/36 της M1. Άνοιξαν τον παράδρομο.
Θα είναι τίγκα. Στη θέση σας θα γυρνούσα σπίτι.
Αυτό συμβουλεύουν τον κόσμο να κάνει.
Αυτός ο δρόμος είναι μόνο για αναγκαία κυκλοφορία.
Τετάρτη, 25 Μαΐου
Ολοένα περισσότερες αποδείξεις καταφθάνουν από επιστήμονες και παρατηρητές πολλών χωρών…
…ότι έγιναν δύο πυρηνικές εκρήξεις στη Μέση Ανατολή.
Δεν υπάρχει επίσημη επιβεβαίωση του συμβάντος, και το Υπουργείο Εξωτερικών…
Έβαλα μισή ντουζίνα. Μπορώ να φέρω μερικά ακόμα, αν θέλεις.
Όχι, είναι αρκετά.
Πες του να αυτοσχεδιάσει τότε.
- Λες να συμβεί τίποτα; - Όχι, είναι προληπτικό.
Ξυρίστηκες το πρωί;
Δεν έπρεπε να δεχτείς τα το κάνεις. Δεν είσαι υποχρεωμένος.
Δεν θα απολυθείς αν αρνηθείς.
Άκου, Μάρτζορι, είναι δύσκολο και για μένα, ξέρεις.
Δεν θέλω να φύγω και να αφήσω εσένα και τα παιδιά.
Τότε γιατί πηγαίνεις;
Κάποιος πρέπει να μαζέψει τα συντρίμμια σε περίπτωση που…
Γιατί δεν είχες πει τίποτα αφού σε απασχολούσε;
Δεν είπες τίποτα όταν πήγαινα σε εκείνες τις ενημερώσεις.
Ναι, σε μισή ώρα.
Στη θέση σου θα έφευγα αμέσως. Θα έχουν κίνηση οι δρόμοι.
Χρησιμοποίησε τη λογική σου. Που θες να ξέρω;
Μάρτζορι, ας το αυτό.
Θα σου τηλεφωνήσω αργότερα.
Τι;
Ναι. Ναι.
Είναι αναγκαίο, όσο υπάρχει ακόμη χρόνος…
…να κηρύξει το σωματείο γενικευμένη απεργία…
…ως διαμαρτυρία απέναντι στην επερχόμενη καταστροφή.
- Αυτό θα καταστρέψει τη χώρα! - Υπάρχει χρόνος να αποτρέψουμε την καταστροφή…
…αν δράσουμε με σύνεση και δείξουμε τόσο στους Ρώσους όσο και στους Αμερικάνους…
…ότι δεν θα ακολουθήσουμε την πολεμοκαπηλία τους.
Και για τα Φόκλαντ;
Δεν υπάρχει κάποιος περισσότερο πατριώτης από μένα.
Εδώ και χρόνια προσπαθώ να μας βγάλω από την Κοινοτική Αγορά.
Όμως πρώτα...
Μην τους δίνετε δικαιώματα.
Είναι μια ειρηνική διαδήλωση.
Ασκούμε το δικαίωμα της ελευθερίας της έκφρασης.
Η αστυνομία δεν έχει δικαίωμα να σταματήσει αυτή τη διαδήλωση.
Μην τους δίνετε δικαιώματα.
Δεν έχετε δικαίωμα…
Ανοιχτήρια! Μιάμιση λίρα το ένα. Ελάτε, όλοι σας.
Μιάμιση λίρα μπορεί να σας σώσει τη ζωή.
- Καλημέρα, Κλάιβ. - Καλημέρα, Άλαν. Πως είναι;
- Είναι λίγο πρωτόγονο. Ρίξε μια ματιά.. - Θα το οργανώσουμε.
Που διάολο είναι όλοι; Μόνο οι μισοί είναι εδώ.
- Ξέρεις τον Στηβ, Αξιωματικό Πληροφοριών; - Που είναι όλοι;
- Το αυτοκίνητο του Τζεφ έπαθε βλάβη. - Κακό αυτό.
- Πόσοι λείπουν; - Δέκα περίπου.
Πιάσε το τηλέφωνο. Τους θέλω εδώ αμέσως.
- Ποιο είναι το γραφείο μου; - Ευθεία μπροστά.
Πρόσεχε το κεφάλι σου.
Κανένα νέο από την Επιτροπή Εκτάκτου Ανάγκης.
Ξέρεις πως είναι αυτοί οι σύμβουλοι.
- Δεν πληρώνονται γι αυτό. - Είναι το καλύτερο που μπορώ να κάνω.
Ο Δρ. Τάλμποτ, της Τοπικής Υγειονομικής Αρχής.
- Πως πάνε τα πράγματα; - Κάνουμε ό,τι μπορούμε.
Αυτοσχέδια αρχηγεία εκτάκτου ανάγκης όπως αυτό, έχουν στηθεί εσπευσμένα σε όλη τη χώρα…
…σε υπόγεια δημαρχείων και δημόσιων υπηρεσιών.
Έφτασε η στιγμή να προετοιμάσετε εσάς και για την οικογένειά σας…
…για την περίπτωση εναέριας επιδρομής.
Αυτό δεν σημαίνει ότι ο πόλεμος είναι βέβαιος…
…ωστόσο το ενδεχόμενο υφίσταται και πρέπει όλοι να είμαστε προετοιμασμένοι.
Αν ακούσετε τον προειδοποιητικό ήχο, εσείς και η οικογένειά σας πρέπει να καλυφθείτε αμέσως.
Μην μείνετε σε ανοιχτό χώρο.
Αν είστε σε ανοιχτό χώρο, ξαπλώστε στο έδαφος.
Μπορείς να μου δώσεις…
Αν εγκαταλείψετε το σπίτι σας…
…η τοπική σας αρχή ίσως το χρησιμοποιήσει για άστεγες οικογένειες…
…και αν μετακομίσετε οι αρχές της νέας σας περιοχής…
…δεν θα σας παρέχουν τροφή, στέγη και άλλες βασικές ανάγκες.
Θα είστε καλύτερα στο σπίτι σας. Μείνετε εκεί.
10:30. Πυροσβεστικά οχήματα παρατάσσονται σε θέσεις ασφαλείας.
Πέμπτη, 26 Μαΐου 08:00
Αν κάποιος πεθάνει όσο βρίσκεστε στο δωμάτιο-καταφύγιό σας..
μετακινήστε τη σωρό σε άλλο δωμάτιο του σπιτιού…
αναγράψτε στο σώμα το όνομα και τη διεύθυνση…
και καλύψτε το όσο πιο στεγανά γίνεται, σε πολυαιθάνιο, χαρτί, σεντόνια ή κουβέρτες.
Αν παρόλα αυτά έχετε μια σωρό στο σπίτι για πάνω από πέντε μέρες…
και μπορείτε να βγείτε έξω με ασφάλεια…
τότε θα πρέπει να θάψετε το σώμα πρόσκαιρα σε ένα χαντάκι…
ή να το καλύψτε με χώμα μαρκάροντας το σημείο της ταφής.
Κάποιες προτάσεις για τη δημιουργία του καταφυγίου σας.
Πρώτον: φτιάξτε ένα στέγαστρο με μια πόρτα ή με χοντρές σανίδες…
ακουμπημένες επάνω σε έναν εσωτερικό τοίχο.
- Είσαι καλά; - Πάλι ανακατευόμουν.
Αισθάνομαι χάλια. Θα γυρίσω πάλι στο κρεβάτι.
Μην ανησυχείς. Μια δυο βδομάδες κρατάει μόνο.
Όχι.
Θα πάρω στη δουλειά και θα τους πω ότι δεν θα πας.
Αν είναι κανείς εκεί. Χθες είχαν πάει μόνο δύο.
Χειρότερα από ποτέ. Δεν μπορώ να πάρω πουθενά πια.
Η γραμμή έχει κοπεί.
Πρέπει να φέρουμε τα υπόλοιπα πράγματα από το κελάρι.
Έκτακτα μέτρα: Διακοπή μη απαραίτητων τηλεφώνων.
Έφτασε η στιγμή να προετοιμάσετε εσάς και για την οικογένειά σας…
για την περίπτωση επίθεσης.
Αυτό δεν σημαίνει ότι ο πόλεμος είναι βέβαιος …
ωστόσο το ενδεχόμενο υφίσταται και πρέπει όλοι να είμαστε προετοιμασμένοι.
Αν ακούσετε τον προειδοποιητικό ήχο, εσείς και η οικογένειά σας πρέπει να καλυφθείτε αμέσως.
Μην μείνετε σε ανοιχτό χώρο.
Εμπρός, Κέντρο; Εδώ περιοχή Σέφιλντ. Τεστ, ένα, δύο, τρία, τέσσερα.
Αναφέρετε σήμα, όβερ.
Ποιανού ευθύνη είναι; Όλοι έχουμε οικογένειες.
Ακούστε, απλά ελάτε. Είναι άλλα εννιά άτομα.
Έχω σοβαρό πρόβλημα δημόσιας τάξης.
Χρειάζομαι τουλάχιστον έξι PSU ακόμα.
Ναι, αλλά πότε;
Ήδη χρησιμοποιώ τροχονόμους.
Πολλοί από αυτούς τους αξιωματικούς είναι ανεκπαίδευτοι.
Κάποιοι πληροφορήθηκαν τα έκτακτα πόστα τους μόλις τις τελευταίες μέρες…
…και σχεδόν κανείς τους δεν γνωρίζει τα ακριβή του καθήκοντα.
Πρέπει να βγάλω και αυτό.
Θα το καταγδάρεις. Είναι φρεσκοβαμμένο.
- Προτιμότερο από το να ανατιναχτούμε. - Να πάω στο σχολείο, μαμά; Θα αργήσω.
Τι είπε η τηλεόραση; Δεν θυμάμαι αν είπε αν τα σχολεία είναι κλειστά.
Στις ειδήσεις είπαν ότι πρέπει να μείνουμε στο σπίτι.
- Είσαι σίγουρος; - Φυσικά και είμαι.
- Στέλνουν και επιστολές. - Έχουν το χρόνο;
Τέλεια. Είχαμε διαγώνισμα ιστορίας σήμερα.
Άλισον, πήγαινε στο μαγαζί και δες αν τους έχει μείνει καθόλου φαγητό.
- Όπως; - Οτιδήποτε. Ψωμί, κονσέρβες. Φέρε ό,τι μπορείς.
- Πάρε το πορτοφόλι μου. - Μπαμπά, θα φτιάξεις ένα απ’ αυτά;
Πάνω απ’ το πτώμα μου.
Θα ήθελα να ξέρω κάτι πιο σίγουρο προτού ξεχαρβαλώσουμε το μέρος.
- Να σε βοηθήσω; - Κράτα αυτό.
Μπορούμε να κοιμηθούμε σε αυτό. Θα είναι σαν να κάνουμε κάμπινγκ.
Ο μεγαλύτερος κίνδυνος επέκτασης είναι η ραδιενεργή κατακρήμνιση.
Πρόκειται για τη σκόνη που απορροφά το έδαφος μετά την έκρηξη.
Η κατακρήμνιση μπορεί να σκοτώσει.
Είναι 8:30 το πρωί.
3:30 το πρωί στην Ουάσιγκτον.
Τις περασμένες τέσσερις μέρες, τόσο ο Πρόεδρος όσο και το προσωπικό του…
δεν έχουν ξεκουραστεί περισσότερο από μερικές ώρες.
Αυτή τη στιγμή που μάλλον κοιμούνται, η Δυτική αντίδραση θα είναι πιο αργή.
Σχεδόν όλα τα ράφια των σούπερ μάρκετ είναι άδεια…
οι αποθήκες ωστόσο ελέγχονται από την αστυνομία.
Ως τώρα δεν έχουμε εντοπίσει όλα τα λαχανικά των τοπικών αγροκτημάτων…
αλλά αποθέματα ζάχαρης, σιταριού, αλευριού και ρυζιού…
Προειδοποίηση επίθεσης. Προειδοποίηση επίθεσης.
- Είναι αληθινό; - Γαμώτο, είναι αληθινό.
Στα πόστα σας γρήγορα.
Βάλε μπρος τη γεννήτρια.
Κλείδωσε τις πόρτες.
Το συντομότερο δυνατόν, στείλε μου κάθε πληροφορία για θύματα.
Κάτω τα κεφάλια σας.
Δεν μπορούμε να σας πουλήσουμε ξυλεία.
Μαραγκοί είμαστε, όχι ξυλουργοί.
Δεν μπορείτε να πάρετε μόνο ένα κομμάτι.
Γρήγορα. Κατέβα.
08:35. Μονή πυραυλική κεφαλή εκρήγνυται πάνω από τη Βόρεια Θάλασσα.
Το ενεργειακό κύμα καταστρέφει πολλά ηλεκτρικά συστήματα.
Εκτεκταμένες βλάβες στις τηλεπικοινωνίες της Βρετανίας και της Βορειοδυτικής Ευρώπης.
- Πάνε και αυτά. Όλα είναι νεκρά. - Τι γίνεται με τις τηλεοράσεις;
- Γιατί δεν έβγαλες την κεραία; - Βάλε να δουλέψουν τα εφεδρικά.
08:37. Πρώτη πυραυλική συστάδα χτυπά στρατιωτικούς στόχους του ΝΑΤΟ.
Διάολε!
Περίμενε, Γκόρντον. Πηγαίνεις πολύ γρήγορα.
Έλα. Αυτή μπορεί να είναι μόνο η αρχή.
Χριστέ μου, το έκαναν!
Το έκαναν!
- Που πας; - Να βρω τη Ρουθ. Να δω αν είναι καλά.
Σκατά.
- Πήγαινέ το μέσα. - Τι να κάνω με όλα αυτά;
Βάλε το στρώμα από κάτω.
Έτσι μπράβο. Βάλ’ το εκεί.
Που είναι η Άλισον;
- Αυτό είναι στο Finningley. - Μια καφετιά έκρηξη.
- Τέσσερα-τρία. - Ποιος ήταν ο άλλος σταθμός ηλεκτροπαραγωγής;
Περίμενε. Κάτι υπάρχει στο αεροδρόμιο, νομίζω.
80 Μεγατόνοι πέφτουν στη Μεγάλη Βρετανία.
Θύματα εκρήξεων μεταξύ 2,5 και 9 εκατομμύρια.
Φώτισε λίγο πιο χαμηλά.
Ρουθ, κατέβα να μας βοηθήσεις.
Ρουθ, έλα να βοηθήσεις τη γιαγιά σου.
Ρουθ, σε παρακαλώ!
Επικοινωνίες σε χάος.
Όλα αυτά από πάνω.
Βάλε και αυτό.
Αποτυχία διοικητικής και ελεγκτικής συνεργασίας.
Ρουθ!
Κορύφωση πυρηνικών ανταλλαγών.
Κύριοι οικονομικοί στόχοι: Τηλεπικοινωνίες, ενέργεια, ατσάλι, χημικά.
Μάικλ! Μάικλ!
Ανταλαγή Ανατολής - Δύσης: 3000 Μεγατόνοι. 210 Μεγατόνοι πέφτουν συνολικά στη Μ.Βρετανία.
Δύο τρίτα των σπιτιών στη Βρετανία σε ζώνες πιθανών πυρκαγιών.
Επίκειται ατμοσφαιρική κατακρήμνιση. Πυρόσβεση και προσπάθειες διάσωσης απίθανες.
Ήρεμα. Μη βιάζεστε.
Αυτή είσαι. Μπράβο.
Δεν θα αργήσει.
Μπράβο, Γκόρντον. Για πόσο καιρό μπορεί να δουλεύει;
- Δύο βδομάδες, αν είμαστε προσεκτικοί. - Κιβώτιο πρώτων βοηθειών, γρήγορα.
Ξαναχάσαμε τα κεντρικά, νομίζω.
Πρέπει να ανατινάχτηκαν οι κεραίες. Ήταν στη σκεπή.
Σβήσε τα φώτα όταν φτάσεις εκεί.
Μπορούμε να πιάσουμε καμιά περιοχή; Ενισχυτής ασυρμάτου;
- Μπορούμε να αυτοσχεδιάσουμε καμιά κεραία; - Θα προσπαθήσουμε.
Να κάνουμε κάτι γρήγορα.
- Που είναι οι πρώτες βοήθειες; - Στο ράφι στο βάθος.
Κοίταξα εδώ. Δεν μπορώ να σηκώσω τίποτα.
- Πως είναι; - Δεν μπορώ να βρω τις πρώτες βοήθειες.
Ξέχνα τις πρώτες βοήθειες. Φέρε μου κάτι να τον καλύψω.
- Ορίστε. - Όχι!
Άσε με.
Όλοι καλά;
Μητέρα;
Χριστέ μου, ακόμα μία.
Μπορεί να συνεχιστεί για ώρες.
Είναι η αστυνομία του Στόκσμπριτζ.
Τι γίνεται με τους διασώστες; Μπορείτε να κάνετε κάτι;
Δώσε μου άλλη μια σακούλα.
- Τι μέτρηση ραδιενέργειας έχουμε; - Τι γίνεται με το υπόστεγο;
Επαναλαμβάνω, ποια είναι η ένδειξη ραδιενέργειας;
- 100. - 100.
Είναι πολύ υψηλή. Πρέπει να προστατέψεις τους άντρες σου.
Μπορείτε να μας συνδέσετε με τα κεντρικά;
Μπορείτε να μας συνδέσετε;
Στόκσμπριτζ, με λαμβάνεις;
- Πράσινο νομίζω. - Έχουμε τίποτα καινούργιο από αυτούς;
Ρώτα αν έχουν θύματα.
Τους έχασαν.
Τι γίνεται με το Χίλσμπορο και το Στόκσμπριτζ;
Τίποτα απ’ το Χίλσμπορο, το Στόκσμπριτζ δεν είναι πολύ άσχημα.
- Σπασμένα παράθυρα, όχι πολλά πράγματα. - Μέχρι τόσο μακριά; Χριστέ μου!
- Ρώτα τον πού έπεσε η τελευταία. - Κλείσε το αυτό, Γκόρντον.
Η πρώτη ραδιενεργή σκόνη πέφτει στο Σέφιλντ.
Μία ώρα και 25 λεπτά μετά την επίθεση.
Μια επίγεια έκρηξη στο Κρου...
απορρόφησε τα συντρίμμια κάνοντάς τα ραδιενεργά.
Ο αέρας τα έφερε εδώ.
Η σφοδρότητα της επίθεσης έσπασε τα περισσότερα παράθυρα στη Βρετανία.
Πολλές στέγες χάσκουν στον ουρανό. Η φονική σκόνη μπαίνει στα σπίτια.
Σε αυτά τα πρώτα στάδια, τα συμπτώματα αδιαθεσίας από ραδιενέργεια…
…είναι ίδια με τα συμπτώματα πανικού.
Είσαι καλά, Ρουθ;
Ρουθ;
Δεν μπορούσα να κρατηθώ.
Μη σε απασχολεί, καλή μου.
Δεν φταις εσύ. Όλοι το έχουμε.
Το ξέρω, αλλά ντρέπομαι τόσο πολύ. Να βρέχω το κρεβάτι μου σε αυτή την ηλικία.
- Είναι από το σοκ. - Σαν να έγινα πάλι μωρό.
Ξάπλωσε.
Ρουθ, έλα να βοηθήσεις να πλύνουμε τη γιαγιά.
Ρουθ, πρόσεχε με αυτό. Δεν ξέρουμε για πόσο θα το χρειαστούμε.
Ρουθ, μην κάθεσαι. Κάνε κάτι.
Παρασκευή, 27 Μαΐου Μία μέρα μετά την επίθεση.
Μάικλ. Μάικλ... Πρέπει να τον βρω, Μπιλ.
Εσύ μείνε εδώ και θα πάω εγώ να τον ψάξω.
Εσύ μείνε εδώ. Θα λείψω μόνο για λίγα λεπτά.
- Μείνε εδώ, καλή μου. - Όχι, πρέπει να έρθω. Όχι!
- Βοήθησέ με. - Εντάξει.
Θεέ μου.
Μάικλ;
Κυριακή, 29 Μαΐου 3 μέρες μετά την επίθεση
Δεν έχουμε επικοινωνήσει με τα κεντρικά εδώ και δύο μέρες.
Ποιους άλλους έχεις προσπαθήσει;
- Όλους, αλλά καμία απάντηση. - Στείλε ακόμη μια μοτοσικλέτα.
- Δεν υπάρχουν πια δρόμοι. - Όλος ο κόσμος εδώ έχει πεθάνει.
Το 50 τοις εκατό της περιοχής θα επιβιώσει, αλλά είναι ήδη ετοιμοθάνατοι.
Πιθανότατα έχουν εισπνεύσει θανατηφόρα δόση.
- Τι λες για εδώ; - Θα είναι βαρύ εκεί.
Αν ο αέρας φυσάει νοτιοδυτικά, έρχεται κατευθείαν από το Κρου.
800 ραντ, χίλια. Δύσκολο να πω.
Εξαρτάται από τα καταφύγια που έχουν χτίσει.
Το αν έχουν ένα κελάρι της προκοπής, θα το μάθουμε από τον ασύρματο.
Δεν μπορούμε να βγάλουμε τίποτα έξω. Άκουσέ με.
Ναι. Ναι, θα μεταβιβάσω το μήνυμα.
Τι να κάνω; Δεν μπορώ να βγάλω κανέναν έξω, μπορώ;
Άκουσέ με. Έχω ένα μήνυμα από την αστυνομία του Ρίβελιν Βάλεϊ.
Κατάφεραν να επικοινωνήσουν με την εργατική αποθήκη.
Έχουν κάποια οχήματα καθ’ οδόν, αλλά έχουν ξεμείνει σχεδόν από καύσιμα.
Τι στο διάολο τα έκαναν;
Δεν μου είπαν. Θέλουν να ξέρουν που μπορούν να ανεφοδιαστούν.
- Δεν έχουν και φαγητό. - Θεέ μου.
- Έχω... - Άσε με να συνεχίσω, εντάξει;
Μία εβδομάδα μετά την επίθεση: Τα αποθέματα τροφής ελέγχονται από κυβερνητικούς αντιπρόσωπους.
Απίθανη η διανομή φαγητού για δύο εβδομάδες μετά την επίθεση.
Ορίστε, μητέρα. Κάτι να φας.
Άφησέ την καλύτερα. Λίγη ξεκούραση θα της κάνει καλό.
Τουλάχιστον δεν θα κρυώσει.
Ρουθ.
Ρουθ, αγάπη μου.
Έλα αγάπη μου. Πρέπει να φας κάτι.
Πρέπει, αγάπη μου. Δεν είσαι μόνο εσύ, ξέρεις.
Και το μωρό χρειάζεται φαγητό. Έλα.
Δεν με νοιάζει αυτό το μωρό πια.
Μακάρι να ήταν νεκρό.
- Μη λες τέτοια πράγματα. - Δεν έχει καμία αξία με τον Τζίμι νεκρό.
- Μα δεν το ξέρεις. - Είναι. Είναι. Το ξέρω ότι είναι.
Δεν μπορείς να είσαι σίγουρη.
Αναπνέουμε συνέχεια αυτή τη ραδιενέργεια.
Το μωρό μου. Θα είναι άσχημο και παραμορφωμένο.
Η Άλισον και ο Τζίμι.
Χάθηκαν όλοι τους.
Άλισον... Μάικλ...
- Όλοι νεκροί. - Όχι. Δεν το ξέρουμε αυτό.
Μπορεί να είναι κάπου ασφαλείς.
Μακάρι να ήμουν νεκρή. Μακάρι να ήμουν εγώ.
Μακάρι να μπορούσα να πάρω τη θέση του.
Ας μπούμε μέσα.
Πρόσεχε το νερό.
Πόσο βάθος έχει;
Αν έχουν πέσει τέσσερις όροφοι μπορεί να μιλάμε για πολλές γυάρδες.
Ξαναπροσπάθησε, Γκόρντον.
Ακόμα τίποτα δεν περνάει. Πρέπει να έχει φρακάρει πιο ψηλά.
Πόσος όγκος λες να είναι από πάνω μας;
Σχεδόν όλο το δημαρχείο.
- Πότε μπορείτε να φτάσετε ως εδώ; - Δεν μπορώ να περάσω τους ιμάντες.
- Τι γίνεται με το στρατό; - Δεν υπάρχει δίοδος. Ο δρόμος έχει αποκλειστεί.
Δεν έχουμε ακούσει από τα κεντρικά.
Αν δεν επικοινωνήσουμε σύντομα, ποτέ δεν θα ελέγξουμε τα πράγματα.
- Προσπάθησε να τους πιάσεις. - Έχουμε πεινασμένα πλήθη παντού.
Δεν είναι δική μας απόφαση, έτσι κι αλλιώς.
Η Ζώνη θα δώσει έγκριση για το διαμοιρασμό των αποθεμάτων.
- Δεν έχουμε επαφή με τα κεντρικά. - Θα τους αφήσουμε να πεθάνουν της πείνας;
Είμαστε μόνοι μας. Έχεις την εξουσία. Χρησιμοποίησέ την.
Γιατί να χαραμίσουμε φαγητό για ανθρώπους που θα πεθάνουν έτσι κι αλλιώς;
Συμφωνώ με τον Κλάιβ. Τα αποθέματα τροφής δεν θα κρατήσουν πολύ.
Πολύς κόσμος δεν κράτησε αποθέματα.
Πώς να κρατήσουν; Τα μαγαζιά ήταν άδεια.
Βγαίνουν από τα καταφύγια. Πρέπει να κρατήσουμε τη λίγη τροφή που έχουμε.
Χρειαζόμαστε την τροφή για να αναγκάσουμε τον κόσμο να δουλέψει.
Υπάρχουν περίπου 2.000 έξω από τον πυροσβεστικό σταθμό του Ρόξμπουρ.
- Φτιάξε μας ένα τσάι, Σάρον. - Φτιάξ’ το μόνος σου. Δεν είμαι η γυναίκα σου.
Έχει κανείς κανά τσιγάρο;
- Κάνει κακό στην υγεία σου. - Καταστρέφουν τα πάντα.
Δε με νοιάζει πόση αναταραχή προκαλούν.
Δεν στέλνουμε τους άντρες μας έξω με όλη αυτή τη ραδιενέργεια.
Ποιος ο λόγος; Όλοι τους θα πεθάνουν έτσι κι αλλιώς.
Μπιλ, φέρε μου να πιω. Σε παρακαλώ, κάτι να πιω.
Θα δω αν μπορώ να βρω τίποτα.
Δεν θα αργήσω.
Ένα λεπτό. Ένα λεπτό.
- Για τ’ όνομα του Θεού. - Ένα λεπτό, καλή μου. Έτσι μπράβο.
- Θεέ μου. Κοίτα τι γίνεται. - Ένα λεπτό. Ένα λεπτό.
Τα καταφέρνεις; Έτσι μπράβο.
Εντάξει, ακούμπησέ την εδώ. Δώσε μου μια κουβέρτα.
Άντε. Θεέ μου.
- Ρουθ; - Ρουθ!
Έλα, κατέβα κάτω.
Προσεκτικά.
Κυριακή, 5 Ιουνίου 10 μέρες μετά την επίθεση
Τα επίπεδα ραδιενέργειας είναι ακόμη επικίνδυνα.
Κάτοικοι της Ζώνης Α…
δηλαδή του Γούντσπρινγκ και του Γούλβι Ντέιλ…
δεν πρέπει να εγκαταλείπουν τα καταλύματά τους για περισσότερες από δύο ώρες τη μέρα.
Κάτοικοι της ζώνης B…
δηλαδή του Νέβερετζ και του Μπρούμχιλ…
όχι περισσότερο από μία ώρα τη μέρα.
Είδες τη Μάντυ;
Μαμά! Μαμά!
Τι ώρα είναι;
Δυόμισι.
Νύχτα ή μέρα;
Νύχτα, νομίζω.
Δεν είμαι σίγουρος. Έχω χάσει το μέτρημα.
Δεν ξέρω πια αν είναι νύχτα ή μέρα.
Ανταλλαγή 3000 Μεγατόνων. Έκλυση καπνού: 100 εκατομμύρια τόνοι.
Σκόνη στην ατμόσφαιρα: 500 εκατομμύρια τόνοι.
Κρεμάμενα στην ατμόσφαιρα…
τα σύννεφα των συντριμμιών αποκλείουν τη θερμότητα και το φως του ηλίου.
Σε μεγάλες εκτάσεις του Βόρειου Ημισφαιρίου…
αρχίζει να σκοτεινιάζει, αρχίζει να κάνει κρύο.
Σε μεγάλες εκτάσεις όπως στην Αμερική και τη Ρωσία…
η πτώση της θερμοκρασίας μπορεί να είναι έντονη, της τάξης των 25 βαθμών Κελσίου.
Ακόμη και στη Βρετανία, λίγες μέρες μετά την επίθεση…
μπορεί να επικρατήσουν μεγάλες περίοδοι παγωνιάς και σκοτεινιάς.
Δευτέρα, 6 Ιουνίου 11 μέρες μετά την επίθεση
Γυρίστε στα σπίτια σας.
Η διανομή φαγητού θα ξεκινήσει σύντομα.
Τα σημεία διανομής θα ανακοινωθούν.
Επαναλαμβάνω, γυρίστε στα σπίτια σας.
Δεν μπορούμε να σας βοηθήσουμε. Δεν έχουμε δικαιοδοσία στη διανομή τροφής.
- Για ποιους τα φυλάτε; - Προειδοποίηση:
Κάθε προσπάθεια κλοπής προμηθειών θα αντιμετωπιστεί με βία.
Σας συμβουλεύω να διασκορπιστείτε και να επιστρέψετε στα σπίτια σας.
Ετοιμάστε τα δακρυγόνα.
Μία βολή αερίων CS στην πύλη.
Ρίξτε του μία βολή.
Σάββατο, 11 Ιουνίου 16 μέρες μετά την επίθεση
Το προπολεμικό ιατρικό δυναμικό, ακόμη και αν έχει επιβιώσει…
…δεν θα μπορεί να ανταποκριθεί στις συνέπειες έστω και της μίας βόμβας που χτύπησε το Σέφιλντ.
Ακούστε...
Δεν μπορεί να κάνει τίποτα. Σας παρακαλώ!
Στο χρονικό αυτό σημείο, χωρίς φάρμακα, νερό και επιδέσμους…
χωρίς ηλεκτρικό ή μηχανήματα ιατρικής υποστήριξης…
οι γιατροί δεν μπορούν να ανταποκριθούν στο έργο τους.
Ως πηγή βοήθειας ή παρηγοριάς…
δεν μπορούν να προσφέρουν πολλά περισσότερα από οποιονδήποτε άλλο επιζώντα.
Μαμά! Μπαμπά!
Δεν βλέπω να έχουμε άλλη επιλογή.
- Δεν μπορούμε να βρούμε τροφή απ΄ έξω; - Από πού;
Μιλήσαμε με τα Κεντρικά. Όλοι βράζουν στο ίδιο καζάνι.
Δεν μπορούμε να επικοινωνήσουμε με το Ρόκλεϊ. Ένας Θεός ξέρει τι συνέβη εκεί.
Μάλλον δέχτηκε επιδρομή.
Εσύ τι λες, γιατρέ;
Πρέπει να μοιράσουμε τις μερίδες τους. Τα έχω υπολογίσει.
1000 θερμίδες για τους χειρωνακτικούς εργάτες και 500 για τους υπόλοιπους.
Πεντακόσιες; Πεντακόσιες;
Ούτε ψύλλο δεν θα κρατούσαν ζωντανό.
Θα πρέπει να κρατήσουμε ζωντανούς όσους δεν μπορούν να δουλέψουν;
Πολύς κόσμος θα πεθάνει έτσι κι αλλιώς.
Επιστροφή στην επιβίωση των ικανότερων, υποθέτω.
Τι φαγητό αντιστοιχεί σε 500 θερμίδες;
Δεν ξέρω. Μερικές φέτες ψωμί…
λίγη σούπα…
μια αρνίσια μπριζόλα…
μια σιροπιαστή τάρτα…
λίγα ποτήρια μπύρας.
Μπάσταρδοι!
Πρέπει να τους βάλεις σε ένα άδειο εργοστάσιο.
Έχω χιλιάδες άστεγους που περιπλανιούνται.
Αρκετά τραβάω μ’ αυτούς χωρίς να έχω να ανησυχώ για τους εγκληματίες.
Πρέπει να βρούμε κάπου να τους βάλουμε.
Δεν ξέρω. Σκότωσέ τους. Ούτε που με ενδιαφέρει.
Μπορούμε να στείλουμε ένα βυτιοφόρο με νερό στο Μπρούμχιλ; Ο αγωγός έχει στερέψει.
Αν είναι δυνατόν, Στιβ. Έπρεπε να είχε τακτοποιηθεί εδώ και μέρες.
Δεν μπορούμε να τους πούμε να πάνε στα καταφύγια;
Δεν θα κάνει διαφορά. Θα έχουν ξεχειλίσει έτσι κι αλλιώς.
Έχουμε τέντες που θα μπορούσαμε να χρησιμοποιήσουμε;
Τέντες; Που θέλεις να ξέρω;
Αν θέλεις να μάθεις για τέντες, τράβα να τηλεφωνήσεις στους προσκόπους.
Άει χάσου. Δεν είσαι ο μόνος υπό πίεση.
- Το ξέρω! - Φρόντισέ το εσύ!
Και τι κάνετε για να μας ξεθάψετε από δω;
Παρασκευή, 17 Ιουνίου 22 μέρες μετά την επίθεση
Πιθανές επιδημίες: Χολέρα, δυσεντερία, τυφοειδής πυρετός
Διάολε, τι βρώμα! Ας φύγουμε από ‘δω. Θα κάνω εμετό.
Σταματήστε αλλιώς πυροβολώ.
Νούμερο τρία, ρίξε εκείνου του άντρα.
- Νούμερο ένα, πήγαινε να ψάξεις το σπίτι. - Γυρίστε στον τοίχο.
- Δεν κάναμε τίποτα. - Κλέβατε.
- Ψάχναμε σε άδεια σπίτια. - Ησυχία. Σκασμός!
- Τι άλλο να κάναμε; - Πεινούσαμε.
Δύο πτώματα στο κελάρι. Ένας άντρας και μία γυναίκα.
Σκοτώθηκαν πρόσφατα. Το κεφάλι του άντρα είναι διαλυμένο.
Δεν το κάναμε εμείς, αυτός το έκανε.
- Έξω. - Δεν κάναμε τίποτα.
Νούμερο δύο, πάρε τα κλοπιμαία.
- Ψάχναμε μόνο για λίγο φαΐ. - Έλεγξε το σπίτι και ψάξε τον.
- Μια σακούλα πατατάκια. - Τι γεύση;
- Κοκτέιλ γαρίδας. - Τι άλλο θα ήταν; Τα σιχαίνομαι.
Έλα.
Όλοι οι αρτιμελείς πολίτες, άντρες, γυναίκες και παιδιά…
να παρουσιαστούν για τις εργασίες ανοικοδόμησης αύριο στις 8.
Οι κάτοικοι της ζώνης F…
δηλαδή του Ντορ και του Τότλεϊ, του Αμπιντέιλ και του Γουντσιτς…
θα συγκεντρωθούν στην Πλατεία Αμπιτέιλ.
Η Ζώνη Β, δηλαδή...
Το χρήμα δεν έχει καμία αξία μετά την επίθεση.
Το μόνο εφαρμόσιμο συνάλλαγμα είναι η τροφή, που δίνεται ως αντάλλαγμα για δουλειά…
ή το αντίθετο ως τιμωρία.
Στη μακάβρια οικονομία της επόμενης μέρας…
υπάρχουν δύο σκληρές πραγματικότητες.
Ένας επιζώντας που μπορεί να δουλέψει τρέφεται περισσότερο από αυτόν που δεν μπορεί…
και όσο περισσότεροι πεθαίνουν, τόσο περισ- σότερο φαγητό υπάρχει για τους υπόλοιπους.
Θα σκότωνα για ένα τσιγάρο.
Λάτρευα το τσιγάρο μετά το φαγητό.
Έχεις τίποτα ως αντάλλαγμα;
Έχω λίγο ουίσκι.
Διαχείρηση πτωμάτων: Μη επαρκή καύσιμα για αποτέφρωση
Μη επαρκή καύσιμα για μπουλντόζες
Άσκοπη φθορά εργατικού δυναμικού για το σκάψιμο λάκκων
Άθαφτα πτώματα στη Βρετανία: Εκτιμώνται στα 10-20 εκατομμύρια
Dore και Totley, Τένις Κλαμπ. 4 εβδομάδες μετά την επίθεση
Αυτοσχέδια στρατόπεδα κράτησης έχουν στηθεί για τους κλέφτες.
Ο αριθμός τους αυξάνεται.
- Αφήστε με να βγω! - Μπάσταρδε!
Αφήστε τον να φύγει!
Νομίζεις πως κάποιος είσαι, σαν τροχονόμος!
Αφήστε μας να βγούμε!
Ελάτε. Προσοχή εδώ πέρα.
Φωτίστε εδώ κάτω.
Πρόσεχε τη δοκό.
Εδώ. Άλλος ένας εδώ.
- Ακόμη ένας εδώ. - Πόσοι συνολικά;
Τέσσερις, πέντε, έξι.
Ειδικά δικαστήρια αποκτούν εξουσίες μεγάλου εύρους.
5 εβδομάδες μετά την επίθεση.
Έλλειψη ηλεκτρικού, υδραγώγησης, αποχέτευσης.
Ελάχιστα αποθέματα καυσίμων, δύσκολες μετακι- νήσεις, αναξιόπιστος εφοδιασμός τροφίμων.
Μαζική έξοδος από τις πόλεις σε αναζήτηση τροφής.
Είναι Ιούλιος.
Η εξοχή είναι κρύα και γεμάτη με άγνωστους ραδιενεργούς κινδύνους.
Ως τώρα, πέντε με έξι εβδομάδες μετά την επίθεση…
…οι θάνατοι από τη ραδιενεργή κατακρήμνιση φτάνουν στο ανώτερο σημείο τους.
Επιστρέψτε στα σπίτια σας.
Γυρίστε πίσω. Γυρίστε πίσω.
Μπάξτον 20 μίλια από το Σέφιλντ
Εδώ κάτω.
Ελάτε.
- Τζόρτζ Λάνγκλεϊ; - Τι θέλετε;
- Έχεις τέσσερις προσωρινούς ένοικους. - Δεν βάζω κανέναν ξένο μέσα.
- Δεν έχεις άλλη επιλογή. Είναι ο νόμος. - Δεν με νοιάζει τι είναι.
Αυτό είναι το σπίτι μου και δεν βάζω κανέναν ξένο μέσα.
- Έχεις τέσσερα άδεια δωμάτια… - Ναι, και θα μείνουν άδεια.
Δεν μπορούν να μπαίνουν έτσι στα σπίτια του κόσμου. Δεν είναι σωστό.
Δεν θα το συζητήσουμε.
- Εσείς οι τέσσερις... - Είναι επικίνδυνο.
Μπορεί να κουβαλάνε κάθε είδους αρρώστια.
- Μπείτε μέσα. - Μπορεί να έχουν μολυνθεί.
Λοιπόν, κοίταξέ τον. Κοίταξέ τον.
- Κοίταξέ τον. - Άντε. Μπες μέσα.
Εντάξει, Νο. 19.
Βγείτε έξω, ακούσατε; Όλοι σας.
- Εμπρός! - Δεν έχεις το δικαίωμα!
Ξεκουμπιστείτε, όλοι σας!
Και πού να πάμε;
Κέντρο σίτισης Νο.250-500
Τελευταία ειδοποίηση. Διαμένοντες και μη πρέπει να εγγραφούν…
Η Ρουθ δεν είσαι;
Είμαι ο Μπομπ. Ο φίλος του Τζίμι.
Συναντηθήκαμε μια δυο φορές. Θυμάσαι;
Ήρθες στο περασμένο Χριστουγεννιάτικο πάρτι της δουλειάς.
Που είναι;
Είναι μαζί σου;
Τον έχεις δει;
6 εβδομάδες μετά την επίθεση
- Είναι ασφαλές να το φάμε; - Δεν ξέρω.
Πως μπορείς να ξέρεις;
Έχει παχύ μαλλί. Θα το έχει προστατέψει.
Το αναπνέεις όμως, έτσι δεν είναι;
Μια χαρά θα είναι.
Τα πρόβατα δεν πεθαίνουν από το κρύο.
Πρέπει να ήταν η ραδιενέργεια.
Θα το καταλάβεις από τη γεύση αν είναι μολυσμένο.
Δεν ξέρω.
Δεν έχουμε άλλη επιλογή, εκτός και αν θέλεις να πεθάνουμε της πείνας.
- Θα πάρω λίγο μαζί μου. - Που;
Στην πόλη.
Δεν υπάρχει τίποτα εκεί.
Βόρεια. Στο Ντέιλς.
Δεν έχει σημασία εξάλλου.
Παντού το ίδιο είναι.
Θα προσπαθήσω να το γδάρω.
Να με κρατάει ζεστό.
Σεπτέμβριος 4 μήνες μετά την επίθεση
Άμεσες επιπτώσεις της επίθεσης:
Θάνατοι μεταξύ 17 και 38 εκατομμυρίων από εκρήξεις, θερμότητα και κατακρήμνιση.
Ο εναπομένων πληθυσμός είναι αδύναμος, κρυώνει και πεινάει.
Για να επιζήσουμε αυτούς τους δύσκολους πρώτους μήνες…
και να θέσουμε τα θεμέλια της αναδιοργάνωσης της χώρας…
πρέπει να επικεντρωθούμε στην αγροτική παραγωγή.
Επίθεση την άνοιξη: To σκοτάδι και το κρύο ρίχνουν τα επίπεδα της φυτικής παραγωγής.
Λιγοστή ωρίμανση των σπαρτών.
Το μάζεμα αυτής της λιγοστής πρώτης σοδειάς…
είναι κυριολεκτικά ζωτικής σημασίας.
Η χρόνια έλλειψη καυσίμων σημαίνει ότι αυτή είναι ίσως η τελευταία φορά…
που τα τρακτέρ και οι θεριστικές μηχανές χρησιμοποιούνται στη Βρετανία.
Επίδραση της ραδιενέργειας στα πρώτα στάδια της εγκυμοσύνης:
Το έβρυο διατρέχει υψηλότερο κίνδυνο παραμόρφωσης και διανοητικής υστέρησης.
Κυριακή, 25 Δεκεμβρίου
Ο πρώτος χειμώνας.
Οι επιπτώσεις της υποθερμίας, των επιδημιών και της ραδιενέργειας…
…είναι βαριές για τα μωρά και τους ηλικιωμένους.
Τα προστατευτικά στρώματα της σάρκας τους είναι λεπτότερα.
Τους πρώτους χειμώνες, ο μεγαλύτερος αριθμός βρεφών και ηλικιωμένων της Βρετανίας πεθαίνει.
Μάρτιος 10 μήνες μετά την επίθεση
Σταματήστε. Αν δεν σταματήσετε θα πυροβολήσουμε.
Σταματήστε αμέσως.
Όχι!
Μάιος 1 χρόνο μετά την επίθεση
Ποιότητα Ζωής για όλη σας τη ζωή.
Ο ουρανός γίνεται καθαρότερος. Η ηλιακή ακτινο- βολία είναι βαρύτερη με υπεριώδεις ακτίνες.
Γενικευμένος καταρράκτης. Υψηλότερος κίνδυνος καρκίνων και λευχαιμίας.
Δεύτερη και επακόλουθες σοδειές: Έλλειψη λιπάσματος, αγροτοχημικών...
σπαρτά ευπαθή σε ιούς, ασθένειες και έντομα.
3-8 χρόνια μετά την επίθεση: Ο πληθυσμός φτάνει σε κατώτατα επίπεδα.
Ο αριθμός στη Βρετανία αγγίζει μεσαιωνικά επίπεδα.
Πιθανότατα μεταξύ 4 και 11 εκατομμύρια.
10 χρόνια μετά Η Ρουθ και η κόρη της
Ρουθ.
Δουλειά. Δουλειά.
Δουλειά. Όρθια.
Λέξεις...
και...
εικόνες.
Λέξεις και εικόνες.
Σκελετοί και κρανία διάφορων ζώων.
Τα δανειστήκαμε από το μουσείο.
Αναγνωρίσατε τι ζώα ήταν αυτοί οι σκελετοί;
Ήταν ο σκελετός...
μιας γάτας.
Ο σκελετός μιας γάτας.
Ο σκελετός...
μιας κότας.
Ο σκελετός μιας κότας.
Ο σκελετός… ενός πουλιού.
Ο σκελετός ενός πουλιού.
13 χρόνια μετά
Τι αυτό;
- Λαγός. - Δώσε μας. Δώσε μας.
- Καλύτερα, αλλιώς εμείς χτυπήσουμε. - Μείνετε, αλλιώς αυτό θα πάρει εσάς.
Δώσε μας.
Που σταματημένη;
Έρθεις με εμάς;
- Που; - Έλα. Εμάς μέρος.
Γκαζ και Σπάικ.
Μοιράζεις το λαγό. Έλα.
- Μοιράζεις το λαγό. - Εμάς μέρος. Έλα.
Γυρίστε το πίσω αυτό.
Γυρίστε πίσω.
Γυρίστε πίσω!
Έλα λοιπόν.
Δώσε μας αυτό. Έλα.
Δώσε μας αυτό.
Σταμάτα. Σταμάτα.
Τι τρέχει; Έχεις χτυπήσει;
- Μωρό. Έρχονται. - Δεν έχουμε χρόνο για μωρά εδώ.
- Έρχονται. Μωρό. Έρχονται. - Δεν έχουμε χρόνο για μωρά εδώ.
Πρέπει να φύγεις. Χρησιμοποίησε τη λογική σου.
Έρχονται! Έρχονται!
Υποσημειώσεις:
1) Η ταινία προβλήθηκε για πρώτη φορά στις 23 Σεπτεμβρίου του 1984 από το BBC2...
σπέρνοντας τον πανικό στους Βρετανούς που τηλεφωνούσαν στο κανάλι για να μάθουν…
αν τα στοιχεία που παρέθετε το φιλμ ήταν ρεαλιστικά ή αποκυήματα φαντασίας.
Τις επόμενες μέρες σημειώθηκαν μαζικές ελλείψεις κονσερβοποιημένων προϊόντων…
στα σούπερ μάρκετ όλης της χώρας, ενώ ξέσπασαν αντιπυρηνικές διαδηλώσεις…
στο Λονδίνο, το Μάντσεστερ, το Σέφιλντ και άλλες Αγγλικές πόλεις.
Για δεύτερη φορά προβλήθηκε την 1η Αυγούστου του 1985 από το BBC1…
στην επέτειο των 40 χρόνων από το βομβαρδισμό της Χιροσίμα και του Ναγκασάκι.
Ύστερα έμεινε στη ναφθαλίνη για περίπου 20 χρόνια, για να ξαναπαίξει τελικά στην TV...
στις 29 Οκτωβρίου του 2003 από το BBC4.
2) Σε πρόσφατο δημοσίευμα της Daily Mirror, το Threads ήταν το τηλεοπτικό πρόγραμμα…
που συγκέντρωσε τις περισσότερες επιστολές διαμαρτυρίας στην ιστορία της Βρετανικής TV.
Περισσότερες και από το δελτίο καιρού του BBC της 15ης Οκτωβρίου του 1987…
που είχε απορρίψει ως γελοίες τις φήμες ότι ένας τυφώνας θα χτυπούσε την Αγγλία.
Την ίδια νύχτα η Νότια Αγγλία υπέφερε από ανέμους ταχύτητας 12 Μποφώρ…
στη χειρότερη καταιγίδα από το 1703 και 4η χειρότερη όλων των εποχών.
3) Τα στοιχεία έκβασης ενός πυρηνικού πολέμου που επικαλείται η ταινία…
προέρχονται από την επιστημονική μελέτη με κωδική ονομασία Square Leg...
που είχε εκπονηθεί για χάρη του Βρετανικού κράτους…
σύμφωνα με την οποία οι άμεσοι θάνατοι θα ανέρχονταν στα 29 εκατομμύρια…
οι βαριά τραυματίες στα 7 εκ. και οι επιζήσαντες μικρής διάρκειας στα 19 εκ. άτομα.
4) Το Threads είναι η μόνη καταστροφολογική ταινία που αναφέρεται στον πυρηνικό χειμώνα…
μια θεωρία που ήταν πολύ πρόσφατη την περίοδο των γυρισμάτων της.
5) Το συνεργείο του BBC παραλίγο να συλληφθεί στο Σέφιλντ κατά τη διάρκεια των γυρισμάτων…
όταν πυροδότησε μια βόμβα καπνού για να αναπαραστήσει μια πυρηνική έκρηξη.
Πανικοβλημένοι κάτοικοι ειδοποίησαν τις αρχές νομίζοντας ότι είχε γίνει πραγματική έκρηξη.
Μετάφραση εξ' ακοής, προσαρμογή υποτίτλων mordred (NVL)